  Майя Бывальцева ХХ элькун «Герд лыдӟонъёс» усьтӥськизы Удмуртиын 16-тӥ тулыспалэ. Радъясьлэн, «Удмурт Кенеш» огазеяськонлэн, кичӧлтэмезъя, конференци нырысьсэ ортче Ижкарлэсь палэнын — Пичи пурга черкогуртын.  Конференцилэн темаез: «Кузебай Гердлэн дуннеосыз: Гурт — Кар — Кыл — Революция». Герд лыдӟонъёсы «Удмурт Кенешлэн» азьветлӥсьёсыз, огазеяськонлэн ёросъёсысь но каръёсысь ёзэтъёсызлэн ыстэм муртъёссы, элькунысь удмурт кылъя но литературая дышетӥсьёс, Кузебай Герд нимо йӧскалык премилэн лауреатъёсыз. Пленарной кенешонын ивортонъёс лэсьтозы Удмурт кун университетысь но Россиысь тодосъя академилэн Урал ёзэтысьтыз Историяя, кылъя но литературая удмурт институтысь тодосчиос. Ужрадын озьы ик Кузебай Герд нимо йӧскалык премиосты сётозы. 2016-тӥ ар понна премилэн лауреатъёсыз луизы Пичи Пургаысь Василий но Татьяна Москвинъёс, Можга ёросысь Вячеслав Кудрявцев но Эстониысь гожъясь Арво Валтон. Тодэ вайытом, Кузебай Герд нимо йӧскалык премия 1992-тӥ арысен сётӥське. Соин удмурт лулчеберетэз, сям-йылолъёсты азинтӥсьёсты, утисьёсты, удмуртъёслэсь шуг-секытъёссэс сэрттӥсь-пертчисьёсты пусъё. ХХ элькун «Герд лыӟонъёс» Пичи Пургаын 8 фото Тегъёс: Мерлык Лулчеберет Удмуртия УдмуртКенеш ПичиПурга удмуртъёс КузебайГерд удмурткыл Гердлыӟдонъёс  